MS «Polarlys» er sertifisert for 737 passasjerer i kystfart, og har 479 køyeplasser fordelt på 225 lugarer. Fellesarealene er store og inkluderer bar, utsiktssalong, kafeteria, spisesal og konferanserom. Landgangen er integrert i passasjer-porten, og foldes ut og inn ved hjelp av hydraulikk. Interiør og innredning er utformet av arkitekt Finn Falkum-Hansen. Største høyde er 29,6 meter.